[{"text_idx": "#000001", "text": "Mae eich preifatrwydd yn bwysig iawn i ni ac rydym felly wedi adnweyddu ein polisi preifatrwydd i fod yn gymwys a deddfwriaeth GDPR newydd. Gellir gweld y polisi drwy glicio yma."}, {"text_idx": "#000015", "text": "Mae carol Jane Elis yn dilyn traddodiad y Methodistiaid. Roedd Jane wedi eistedd o dan weinidogaeth Thomas Charles rhwng 1805 a\u2019i farwolaeth yn 1814 ac o dan se\u0302l bendith y \u2018brodyr\u2019 yn y Bala cyhoeddodd Jane yr argraffiad cyntaf yn 1816. Iesu Grist fel Gwaredwr y Byd yw canolbwynt y canu. Iesu Grist yw testun mawl y Methodist ac yma canolbwyntir ar ryfeddod y geni gwyrthiol, sef fod Duw wedi dod i\u2019r byd a\u2019r ffurf baban. Yn dilyn traddodiad carolau plygain, yr hyn a wna Jane Elis wedi hynny yw adrodd hanes bywyd Iesu Grist, gan gynnwys ei wyrthiau, ei Groeshoelio a\u2019i Atgyfodiad gan orffen a\u0302 galwad i addoli Iesu Grist am iddo ein gwaredu o\u2019n heuogrwydd ac ennill heddwch tragwyddol inni:"}, {"text_idx": "#000022", "text": "Pwy bynnag oedd yr awdur, roedd yn arddel y gred mai rhywbeth i\u2019w ddisgwyl yn yr oes bresennol oedd y Milflwyddiant (Datguddiad 20:1-6), sef Oes Aur heddychlon neu Baradwys daearol, cyn ailddyfodiad Iesu (hynny yw, athrawiaeth o\u0302l-filenaraidd). Dyma \u2018hafddydd y nef\u2019 yr awdur (nid so\u0302n am y nefoedd a daear newydd a wna yma, er bod modd dehongli\u2019r geiriau fel hynny). Roedd yr awdur o\u2019r farn fod hanes dynoliaeth a\u2019r greadigaeth yn symud tuag at uchafbwynt gogoneddus pan fydd yr efengyl Gristnogol yn teyrnasu ledled y byd gan arwain at fyd o heddwch, cyfiawnder a rhyddid ble \u2018Ni fegir cenfigen, na chynnwrf na chynnen\u2019."}, {"text_idx": "#000023", "text": "Dyma farn a oedd yn boblogaidd yn Lloegr adeg y Piwritaniaid, ers y 1640au, ond ni ddaeth yn gred boblogaidd yng Nghymru nes diwedd y 1740au pan obeithiodd William Williams weld sefydlu\u2019r Milflwyddiant yn yr oes bresennol. Soniai mewn llythyr at Howell Harris yn 1745, yn Pantheologia (1762-1778) ac yn 1774 wrth fyfyrio ar yr Aurora Borealis am ddyfodiad buan y Milflwyddiant:"}, {"text_idx": "#000024", "text": "Nid allaf lai nag edrych arno megis un o\u2019r rhyfeddodau mwyaf ac a welwyd ar wybr Duw erioed; ac yn rhyw arwydd arbennig o ryw bethau mawrion ag sydd i ddyfod; nid o flaen triadau yn y byd naturiol, megis terfysgiadau rhwng brenhinoedd y ddaear, rhyfeloedd, a dinystr dinasoedd a gwledydd mawrion; ond yn rhyw arwydd neilltuol o helaethu terfynau Efengyl Crist, ac o lwyddiant y gair yn y dyddiau diwethaf; cwymp anghrist, galwad yr Iuddewon, dinistr hollol Paganiaeth, a Mahometaniaeth; a gosodiad i fynu o deyrnas Crist tros wyneb yr holl fyd (tt. 4-5)."}, {"text_idx": "#000025", "text": "Geiriau Iesu Grist yn Mathew 24 sydd gan Williams mewn cof yma. Dylid disgwyl gweld cyflawni pethau arbennig cyn ailddyfodiad Iesu Grist, ac i Williams, ac awdur y garol dan sylw, mae sefydlu\u2019r Milflwyddiant yn un ohonynt a law yn llaw a\u0302\u2019r milflwyddiant dylid disgwyl gweld llwyddiant rhyngwladol i\u2019r efengyl a fydd yn cynnwys tro\u0308edigaeth yr Iddewon a dinistr paganiaeth ac Islam. Roedd Williams ac awdur \u2018O deued pob Cristion\u2019 yn hyderus y ca\u0302nt weld sefydlu\u2019r Milflwyddiant. O ganlyniad i lwyddiant anhygoel yr efengyl ceir newidiadau sylfaenol yn y byd pan fydd \u2018trigolion y gwledydd\u2019 yn \u2018frodyr i\u2019w gilydd\u2019."}, {"text_idx": "#000026", "text": "Pa ddaliadau bynnag sydd gennym am y Milflwyddiant, mae neges y garol yn blaen. Mewn oes ble mae casineb ar sail tras a chrefydd ar gynnydd a phleidiau gwleidyddol yn manteisio ar ofnau pobl, mae\u2019n bwysig cofio neges syml yr efengyl: nid oes neb yn waeth na\u2019r llall, rydym oll yn bechaduriaid. Serch hynny, rydym oll yn werthfawr, bu Iesu Grist farw drosom. O fyw allan yr efengyl gan garu cymydog gallwn dystio i gariad Duw a sefydlu heddwch a chyfiawnder yn ein cymdeithas yn lle rhyfel a chasineb. A ydym y Nadolig hwn yn barod, gyda Williams i \u2018gredu bod haf gerllaw. Ac am i\u2019r haul frysio nesa\u0301u attom\u2019 (1744, t. 24)?"}, {"text_idx": "#000029", "text": "\u2018Gwyn eu byd y rhai trugarog\u2019"}]